proxectonos/corpus_dominio_legal_administrativo_tmp huggingface dataset:
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.24631. Josefina Lojo Calo e Manuel Diego Vázquez Lojo. Concello de Rois

Josefina Lojo Calo e Manuel Diego Vázquez Lojo, solicita de Augas de Galicia a autorización de obras no lugar de Beade, parroquia de Augasantas (San Vicente), t. m. de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.24631 As obras solicitadas consisten na ampliación da corte dunha explotación gandeira, ademais da construción dunha fosa de xurro e substitución da cuberta nun galpón existente. A ampliación da corte prevista ten unhas dimensións duns 395m2, incluíndo unha zona de alimentación, zona de exercicio, zona de descanso e bebedoiros. Por outra banda, a fosa de xurro ten unhas dimensións de 12’45m de longo, 11’8m de anchura e 3m de profundidade; cunha capacidade duns 398m3. En canto ao galpón existente, substitúese a cuberta nunha superficie de 145m2. As construcións sitúanse na parcela 308 (polígono 512) no concello de Rois, estando situada nunha das marxes do regato do Treito, afluente do río Soñora. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52087. Protonyze, SL. Concello de Ames

PROTONYZE S. L. solicita de Augas de Galicia a autorización de obras no lugar de Casais, t. m. de Ames (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52087 As obras consistirán no peche da parcela nº 1000 do polígono nº 512, con afección a un regato que a atravesa de sur a norte, constituido, no linde norte por una gabia de cimentación 30 x 30 cm, postes de 2,50 m cada 2,50 m, muro de 50 cm x 20 cm (ancho) e malla de arame ata 1,20 m de altura; e no linde sur por una viga de cimentación, muro de 10 cm de altura, postes de formigón de 2,00 m de altura, separados 2,50 m e malla de arame ata a cota de 1,20 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración LocalMunicipal
Mugardos
Modificación de créditos nº 4/2016

O Pleno do Concello en sesión extraordinaria de data 14 de abril de 2016 aprobou inicialmente o expediente de modificación de créditos MC 04/2016, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 19 de abril de 2016 O alcalde Juan Domingo de Deus Fonticoba
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52302. Juan Emilio Fernández Vilasó. Concello da Pobra do Caramiñal

Juan Emilio Fernández Vilasó solicita de Augas de Galicia a autorización de obras na parroquia de Lesón (Santa Cruz), concello da Pobra do Caramiñal, (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52302 As obras solicitadas consisten na construción dun alpendre dentro da parcela de referencia catastral 4783112NH0148S0001OL, no termo municipal da Pobra do Caramiñal e a carón dun pequeno regato. A obra levaríase a cabo mediante bloques de formigón recebados, cubrindo unha superficie duns 45m2 e cun tellado de fibrocemento, sendo a altura máxima duns 3m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pobra do Caramiñal (A) ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración LocalMunicipal
Mugardos
Modificación de créditos nº 3/2016

O Pleno do Concello en sesión extraordinaria de data 14 de abril de 2016 aprobou inicialmente o expediente de modificación de créditos MC 03/2016, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 19 de abril de 2016 O alcalde Juan Domingo de Deus Fonticoba
27/04/2016 | Administración LocalMunicipal
Mugardos
Exposición pública aprobación padrón do IVTM 2016

Por Resolución de Alcaldía núm 254/2016, de data 19 de abril, adoptouse o seguinte acordo: “APROBACIÓN DO PADRÓN IMPOSTO SOBRE VEHÍCULOS DE TRACCIÓN MECÁNICA PERÍODO IMPOSITIVO 2016 E EXPOSICIÓN PÚBLICA PRIMEIRO.-Aprobar o PADRÓN DO IMPOSTO SOBRE VEHÍCULOS DE TRACCIÓN MECÁNICA correspondente ao período impositivo 2016, no que se incorporan 3.775 recibos que suman un total de 260.688,00 euros. SEGUNDO.–Expor ao público dito padrón durante o prazo de quince días hábiles, a contar desde o día seguinte ao da publicación do presente edicto no Boletín Oficial da Provincia, e no taboleiro de edictos do concello. A publicación terá o carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o prazo de exposición pública, o devantivo padrón estará a disposición dos interesados, que poderán examinar os datos que lles afecten. Contra o acto de aprobación do padrón e das liquidacións incorporadas a éste, os contribuíntes e, en xeral, os interesados, poderán interpor os seguintes recursos: 1.- O de reposición regulado no artigo 14.2 do texto refundido da Lei reguladora das facendas locais (Real decreto lexislativo 2/2004, do 5 de marzo), perante a Alcaldía deste concello, no prazo de un mes, contado desde o día seguinte ao da finalización da exposición pública do padrón, que se entenderá rexeitado se ao transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo de Ferrol, no prazo de dous meses contados desde o día seguinte ao da notificación de dita resolución, se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que os interesados estimen pertinente. CUARTO.–Dar traslado do acordo á Intervención municipal, para que proceda á toma en razón en contabilidade do Padrón aprobado.” Mugardos, 19 de abril de 2016. O Alcalde Asdo.: Juan Domingo de Deus Fonticoba
27/04/2016 | Administración LocalMunicipal
Cambre
Publicación edicto padrón primeiro trimestre de 2016 da taxa de subministración de auga potable e rede de sumidoiros

Por resolución do Alcalde núm.552 de data 6 de abril de 2016, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo primeiro trimestre de 2016, no que constan 11.961 recibos por un importe de CATROCENTOS NOVENTA MIL DOUSCENTOS SESENTA E OITO EUROS CON CINCUENTA E NOVE CÉNTIMOS (490.268,59 euros), que comeza por 1 2 3 SERVICIO RÁPIDO, S. L. e remata por ZURITA TORRICO VIRGILIO, segundo o seguinte detalle: SEGUNDO: Expoñer ao público tódolos datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, tódolos interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico administrativa ante a Consellería de Facenda da Xunta de Galicia no prazo de un mes contado dende o día seguinte ao remate da exposición ao público do padrón. A falta de pagamento do canon da auga no período voluntario suporá a súa esixencia pola vía de constrinximento pola Consellería competente en materia de Facenda da Xunta de Galicia Cambre, 6 de abril de 2016 O Alcalde Óscar A. García Patiño
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.52877. S. A. T. Moar Iglesias. Concello de Trazo

S. A. T. Moar Iglesias solicita de Augas de Galicia a autorización de obras no lugar de A Rúa, parroquia de Castelo (Santa María), t. m. de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.52877 As obras solicitadas consisten na construción dun muro de contención no lateral leste da parcela 3001 do polígono 503 no lugar de A Rúa, parroquia de Castelo, concello de Trazo. O muro realizarase mediante formigón armado cunha lonxitude total de 60 metros e altura variable entre 3,25 e 4,75 mts. Estas obras sitúanse dentro da zona de policía dun regato sen nome afluente do Lengüelle. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración LocalMunicipal
Vimianzo
Anuncio de cobranza

Con data 20/04/2016 por esta Alcaldía apróbase inicialmente o PADRÓN FISCAL DA TAXA POR ENTRADA DE VEHICULOS DENDE A VIA PUBLICA ÓS EDIFICIOS, LOCAIS E SOLARES E DAS RESERVAS DE VIA PÚBLICA POR APARCAMENTO, CARGA, DESCARGA E OUTRAS ACTIVIDADES EN INTERESES PARTICULAR DO ANO 2014 por un importe total de 3.024,75 euros. O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 4 de maio de 2016 ata o día 4 de xullo de 2016. O pagamento farase efectivo nas oficinas municipais do concello de Vimianzo, sita na Praza do Concello, 6 - Vimianzo, de luns a venres, das 9 ás 14 horas. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 20 de abril de 2016 O alcalde Manuel Antelo Pazos
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51314. Unión Fenosa Distribución, SA. Concello de Padrón

Unión Fenosa Distribución S. A. solicita de Augas de Galicia a autorización de obras no t. m. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51314 As obras solicitadas consisten en traballos de ampliación dentro da subestación eléctrica de Padrón, e correspóndense coa construción dunha nave para a instalación no seu interior de diferentes equipos relacionados coa transformación eléctrica e aparecen recollidas dentro do proxecto “Subestación Padrón 66/20kV Blindaxe 20kV”. A parcela na que se proxectan as obras concorda coa parcela de referencia catastral 8123827NH2382S0001SD, estando esta parcela a uns 22m da canle de derivación do río Sar e a mais de 100m do leito do río Sar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51778. María del Mar Castelao Fraga. Concello de Brión

María del Mar Castelao Fraga solicita de Augas de Galicia a autorización de obras no lugar de Chave da Ponte, parroquia de Bastavales (San Xulián), t. m. de Brión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51778 As obras solicitadas consisten na execución dun muro de contención e peche na zona de policía do río Sar, na parcela resultado da unión das de referencia catastral 8712215NH2481S0000WM e 8712214NH2481S0000HM, e defínense no documento titulado “Expediente de solicitud de autorización de ejecución de muros de cierre y de contención y cierre en finca de núcleo rural”, de data decembro de 2015. Basicamente, o conxunto muro-peche formarase con elementos pétreos de granito e malla metálica de simple torsión. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.50520. Raúl Tomé Lojo. Concello de Porto do Son

Raul Tomé Lojo solicita de Augas de Galicia a autorización de obras no lugar de Beneso, parroquia de Goiáns (San Sadurniño), t. m. de Porto do Son (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.50520 As obras solicitadas consisten na restauración de muros de contención e peche da parcela nº 3572 do polígono nº 3, na zona de policía do río Sancho.1.-O muro de pedra da zona sur da parcela é de contención, dispoñéndose nel postes e malla de arame.2.-O muro de pedra da zona norte ten dous tramos diferenciados: -Un tramo con muro de 50 cm. de alto, postes de formigón de 1,50 mts. de altura e malla de arame de 1 m. -Outro tramo con muro de 80 cm. de alto, postes de pedra de 70 cm. de altura e malla de arame. -Nestes tramos do lindeiro norte dispóñense tres portais de anchos 1,60, 3,00 e 5,60 mts. de anchura. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51711. José María Ferreiro Montes. Concello de Teo

José María Ferreiro Montes solicita de Augas de Galicia a autorización de obras no lugar de Osebe, parroquia de Calo (San Xoán), t. m. de Teo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51711 As obras solicitadas consisten na realización dun peche de parcela dentro da finca 1709 (polígono 508), situada no concello de Teo. O peche estaría situado na marxe do río Tinto e tería unha lonxitude de 31m pola linde norte e 56m pola linde sur. O peche realizaríase mediante postes e malla metálica, cunha altura máxima non superior aos 2m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Teo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 13 de abril de 2016 O xefe do servizo territorial Ángel Gómez Rey
27/04/2016 | Administración LocalMunicipal
Outes
Anuncio do padrón de saneamento e depuración de augas residuais do 1º semestre de 2016

A Xunta de Goberno Local deste Concello, en sesión de 18 de abril de 2016 aprobou o padrón de contribuíntes da taxa polo servizo de saneamento e depuración de augas residuais do 1º semestre de 2016, composto por un total de 2.919 recibos. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de xuño ata o 1 de agosto de 2016. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 19 de abril de 2016. O Alcalde, Asdo.: Carlos Enrique López Crespo.
27/04/2016 | Administración LocalMunicipal
Dumbría
Adquisición de terreos en Estimán (Dumbría)

1.- ENTIDAD ADXUDICADORA: Concello de Dumbría 2.- OBXETO DO CONTRATO: Adquisición de terreos en Estimán (Dumbría) 3.- FORMA DE ADXUDICACIÓN: Concurso público.4.- TIPO DE LICITACIÓN: 9.634,24 (tipo máximo mellorable á baixa) 5.- PAGAMENTO: Con cargo a partida 453.609 do vixente orzamento.6.- PRESENTACIÓN DE PROPOSICIÓNS: No prazo de 15 días contados a partir do día seguinte ao da publicación do presente anuncio no BOP, en horario de 8 a 15 horas, no Rexistro do Concello de Dumbría.7.- GARANTIA PROVISIONAL: Non se esixe.8.- APERTURA DE PROPOSICIÓNS ECONÓMICAS: Na Casa do Concello o 1º día hábil tras o remate do prazo de presentación das proposicións, as 12 horas. Dumbría, 22 de abril de 2016. O ALCALDE, José Manuel Pequeño Castro.
27/04/2016 | Administración LocalMunicipal
Irixoa
Modificación orzamentaria n.º 2/2016

PUBLICACIÓN NOVO RESUMO POR CAPÍTULOS EXPTE.2/2016 Aprobado definitivamente o expediente de modificación orzamentaria n.º 2/2016, mediante resolución da Alcaldía do 20-4-2016, faise público o novo resumo por capítulos nos que sufriron variación polo expediente: (*) Tense en conta os importes do expedientes de modificación nº 1/2016, iniciado anteriormente e aínda non aprobado. Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 20 de abril de 2016. O alcalde Antonio Deibe Sanmartín
27/04/2016 | Administración LocalMunicipal
Santiago de Compostela
Tesourería. Sección de Xestión
Padrón fiscal

ANUNCIO EXPEDIENTE: PADRÓN OMS ANO 2016 DOCUMENTO: ANUNCIO DE EXPOSICIÓN PÚBLICA E DO INICIO DO PERÍODO VOLUNTARIO DE COBRANZA ÓRGANO: Concellaría de Facenda.–Tesourería.–Sección de Xestión Tributaria. Configurado pola Tesourería o padrón da taxa pola ocupación de terreos de uso público con mesas e cadeiras con finalidade lucrativa do período impositivo 2016, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na rúa Presidente Salvador Allende, n.º 4-baixo, en horario de 9 a 14 horas, de luns a venres, para que os interesados poidan examinalo. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o Regulamento xeral de recadación Contra as liquidacións que conteñe o padrón os interesados poderán formular perante a Concellaría delegada de facenda o recurso de reposición previo ao contencioso-administrativo regulado no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais (TRFL) e no artigo 53 da OXRI, no prazo dun mes, que se contará dende o día seguinte ao da finalización da exposición pública do padrón. O período voluntario de pagamento deste tributo será o comprendido entre o 5 de maio e o 5 de xullo de 2016. O pago poderá efectuarse: a) Nas contas de recadación das entidades colaboradoras que se indican a continuación, presentando o correspondente recibo, e dentro do horario habitual de atención ó público: b) Tamén poderá realizarse a través dos caixeiros das entidades colaboradoras que dispoñan deste servicio, e a través de INTERNET, entrando na páxina web www.santiagodecompostela.org.Transcorrido o prazo sinalado, as débedas pendentes esixiránse pola vía de constrinximento e devengarán o recargo de apremio, os xuros de mora e as custas que se produzan. Santiago de Compostela, 15 de abril de 2016. A CONCELLEIRA DELEGADA DE FACENDA Asdo.: María Rozas Pérez
01/04/2016 | Administración LocalMunicipal
Vimianzo
Modificación ordenanza fiscal nº 24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor e lavandería sobre rodas

Sendo aprobado inicialmente polo Pleno do Concello en sesión ordinaria de data 30 de xaneiro de 2016 a modificación da ordenanza fiscal nº 24, reguladora da taxa pola prestación dos servizos públicos municipais de vivenda comunitaria, escola infantil, centro de día, comedor sobre rodas e lavandería sobre rodas; e transcorrido o prazo de 30 de días de exposición pública sen alegacións ao mesmo, considérase aprobada definitivamente e publícase integramente en cumprimento do preceptuado no art.70.2 da Lei Reguladora das Bases do Réxime Local, e no artigo 17 da Lei Reguladora das Facendas Locais, entrando en vigor dende a publicación no Boletín Oficial da Provincia. Contra esta disposición administrativa de carácter xeral non caberá recurso en vía administrativa, de acordo co artigo 107.3, da Lei 30/92, de réxime xurídico das administracións públicas e do procedemento administrativo común, se ben se poderá impugnar directamente diante da xurisdición contencioso-administrativa. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto da modificación da ordenanza aprobada con carácter definitivo é o seguinte: “7.3. A cota tributaria pola prestación do servizo de centro de día determínase de conformidade coa seguinte tarifa: PREZO MES (…Resto do artigo permanece igual…) 7.4. A cota tributaria pola prestación do servizo de lavandería e comedor sobre rodas determínase consonte coa seguinte tarifa: PREZO SERVIZO A estos prezos hai que engadirlle un custo de 1,76 € por día para o transporte se éste fose necesario.7.5. As tarifas numéricas sinaladas no caso dos servizos de comedor, lavandería sobre rodas, e para a parte da cota referida ao transporte no caso do centro de día, serán actualizadas anualmente conforme ás fluctuacións que experimente o IPC anual a 30 de novembro do anterior, procedéndose a modificar a presente ordenanza fiscal de acordo co procedemento regulado nos artigos 17 e seguintes do TRLRFL. Esta revisión empezará a aplicarse para o exercicio 2007 tendo en conta o IPC de decembro 2005 a novembro de 2006.” Vimianzo, 23 de marzo de 2016 O alcalde Manuel Antelo Pazos
01/04/2016 | Administración LocalMunicipal
O Pino
Aprobación proxecto “Camiño de concentración parcelaria de Estrada da Igrexa a Cruz de Pedra (Lardeiros)”

ANUNCIO A Xunta de Goberno Local, en sesión extraordinaria que tivo lugar o día 03/03/2016, aprobou o proxecto de obra denominado: “Camiño de concentración parcelaria de Estrada da Igrexa a Cruz de Pedra (Lardeiros)”, redactado polo enxeñeiro de Camiños D. Julio Rojo Martínez, cun orzamento de 74.682,00 € e 15.683,22 € de IVE. Sométese a información pública polo prazo de quince días, contados dende o día seguinte ao da publicación deste anuncio no Boletín Oficial da Provincia. O Expediente poderá ser examinado por calquera interesado nas dependencias municipais durante o prazo indicado, para que se formulen alegacións que estimen pertinentes. De non se presentaren alegacións ou reclamacións, considerara-se elevado a definitivo o acordo adoptado. O Pino, a 21 de marzo de 2016. O alcalde-presidente Asdo.: Manuel Taboada Vigo
01/04/2016 | Administración LocalMunicipal
Dodro
Anuncio de baixas no padrón de habitantes

ANUNCIO Padrón de habitantes Expediente de baixas no padrón municipal de habitantes Incoado o expediente de baixas de oficio no padrón municipal de habitantes de conformidade co disposto no artigo 72 do Regulamento de poboación e demarcación territorial das entidades locais, polo incumprimento da lexislación vixente respecto ao censo municipal, ao figuraren empadroadas neste Concello as persoas que se relacionan incumprindo os requisitos establecidos no artigo 54 do referido regulamento: Ao non ser posible practicar as notificacións no domicilio indicado, e descoñecendo os domicilios actuais, advírteselles por medio deste anuncio que poderán comparecer nas dependencias municipais e presentar as alegacións e documentos que consideren pertinentes, durante o prazo de quince días, a contar desde o seguinte á publicación no Boletín Oficial da Provincia, de acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común. De non presentar alegacións no prazo sinalado, e logo de ter recibido o respectivo o informe favorable da Sección Provincial do Consello de Empadroamento, ditarase a correspondente resolución de baixa da inscrición no censo municipal. Dodro, 22 de marzo de 2016. O alcalde Valentín Alfonsín Somoza
01/04/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora na clave AC/03/132.01 e xustiprezo na clave AC/03/008.01.1 no concello de A Baña os días 3 e 4 de maio de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ós expedientes de expropiación forzosa instruídos para o termo municipal de A BAÑA, por mor das obras dos Proxectos: · AC/03/132.01 “ACONDICIONAMENTO DA ESTRADA AC-444. TREITO: A BAÑA-PONTE FAILDE” · AC/03/008.01.1 “PLAN GALICIA. VARIANTE DE NEGREIRA” Dito pagamento terá lugar: Termo municipal de A BAÑA Lugar: Casa Consistorial do Concello de A BAÑA Data: 03 e 04 de Maio de 2016 de 09:30 a 11:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 17 de marzo de 2016 O xefe do servizo, Fdo.: Felipe de la Vega Gándaras
01/04/2016 | Administración LocalMunicipal
Arzúa
Aprobación definitiva orzamento 2016

Despois de quedar definitivamente aprobado polo Pleno deste Concello tanto o límite de gasto non financeiro como o orzamento para o exercicio económico de 2016, por acordo adoptado en sesión celebrada o día 04/03/2016, ao non presentarse reclamacións en prazo, en cumprimento do disposto no artigo 169.3 do RDL 2/2004, de 5 de marzo, polo que se aproba o texto refundido da Lei reguladora das facendas locais, faise público que dito orzamento ascende, tando en gastos como en ingresos á contía de 5.575.980 €, correspondendo a cada capítulo as cantidades que se expresan a continuación: Na referida sesión tamén se acordou aprobar a plantilla de persoal, que, de acordo co que se preceptúa no artigo 127 do Real decreto lexislativo 781/1986, de 18 de abril, reprodúcese a continuación: Arzúa, 30 de marzo de 2016 Asdo. José Luis García López Alcalde-presidente do Concello de Arzúa
01/04/2016 | Administración LocalMunicipal
Vimianzo
Anuncio de cobranza

ANUNCIO DE COBRANZA A Xunta de Goberno Local, con data 21/03/2016, aproba o padrón dos postos do mercadillo do 1.º trimestre do ano 2016 por un importe total de 5.792,53 euros, correspondente a 89 postos, que comeza na rúa Candil con D. Jesús Moscoso Pereiro e remata na rúa Castelao con Enríquez con D. Alfonso Hernández Borja. Coa aprobación deste padrón enténdense outorgadas as autorizacións para ocupar a vía pública polos solicitantes dos postos do mercadillo que foron incorporados ao dito padrón. O padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 15 de abril de 2016 ata o día 15 de xuño de 2016, ambos inclusive. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Vimianzo, a 23 de marzo de 2016. O alcalde Manuel Antelo Pazos
01/04/2016 | Administración LocalMunicipal
Dodro
Anuncio de delegación de funcións da Alcaldía

ANUNCIO Delegación de funcións da Alcaldía durante o día 18 de marzo de 2016 Mediante resolución da Alcaldía de data 18 de marzo de 2016, nos termos do artigo 23.3 da Lei 7/1985, do 2 de abril, reguladora das bases de réxime local, delégase en favor da tenente de alcalde, María Soledad Boga Grela, por motivos de cuestión médica ineludible, a totalidade das funcións da Alcaldía o día 18 de marzo de 2016. O que se fai público en cumprimento do establecido nos artigos 44 e 47 do Regulamento de organización, funcionamento e réxime xurídico das entidades locais, aprobado polo Real decreto 2468/1986, do 28 de novembro. Dodro, 18 de marzo de 2016. O alcalde Valentín Alfonsín Somoza
01/04/2016 | Administración LocalMunicipal
Dodro
Anuncio baixa do padrón de habitantes

Incoado o expediente de baixa de oficio no Padrón municipal de habitantes de conformidade co disposto no artigo 72 do Regulamento de poboación e demarcación territorial das entidades locais, polo incumprimento da lexislación vixente respecto ao censo municipal, ao figurar empadroada neste Concello a persoa que se relaciona incumprindo os requisitos establecidos no artigo 54 do referido regulamento: Ao non ser posible practicar a notificación no domicilio indicado, e descoñecendo o domicilio actual, advírteselle por medio deste anuncio que poderá comparecer nas dependencias municipais e presentar as alegacións e documentos que considere pertinentes, durante o prazo de quince días a contar desde o seguinte á publicación no Boletín Oficial da Provincia, de acordo co establecido no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común. De non presentar alegacións no prazo sinalado, e logo de ter recibido o respectivo informe favorable da Sección Provincial do Consello de Empadroamento, ditarase a correspondente resolución de baixa da inscrición no censo municipal. Dodro, 22 de marzo de 2016 O alcalde Valentín Alfonsín Somoza
01/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (As-7/2016)

Anuncio de licitación (As-7/2016) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: As-7/2016.2. Obxecto do contrato: contratación do servicio de comisariado artístico e comunicación do programa Expontáneas. Duración: un ano, prorrogable por un máis.3. Tramitación: ordinaria. Procedemento: aberto.4. Orzamento base de licitación: 9.000 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 22 de marzo de 2016. M.ª Eugenia Vieito Blanco Concellala responsable de Facenda e Administración (Decreto de delegación do 15/06/2015)
01/04/2016 | Administración LocalMunicipal
Melide
Aprobación inicial de modificacións ao Regulamento de réxime interno da Escola Infantil

ANUNCIO Aprobación inicial de modificacións ao Regulamento de réxime interno da Escola Infantil de Melide O Pleno da Corporación, en sesión que tivo lugar o día 17 de marzo de 2016, acordou a aprobación inicial de modificacións ao Regulamento de réxime interno da Escola Infantil de Melide, o que se expón ao público na Secretaría municipal, por un prazo mínimo de trinta días hábiles, que comezarán a contar dende o seguinte día hábil ao da derradeira publicación deste anuncio no taboleiro de edictos do Concello ou no BOP, dentro dos cales os interesados poderán examinar o expediente e presentar as reclamacións que estimen oportunas. De non se presentar reclamacións, entenderanse definitivamente adoptado o acordo, ata entón provisional, sen necesidade de novo acordo plenario. Melide, 22 de marzo de 2016. A alcaldesa Dalia García Couso
01/04/2016 | Administración LocalMunicipal
Fisterra
Adxudicación definitiva dos servizos de consultoría de Arquitectura

ANUNCIO A Xunta de Goberno Local, na sesión celebrada o dia 3 de marzo de 2016, adoptou acordo de adxudicar definitivamente, mediante procedemento negociado sen publicidade, a prestación do servizo que a continuación se indica en favor da licenciada en Arquitectura dona ANGELA ISABEL ANDREA LETICIA AZOITEI NOGAREDA, mediante formalización de contrato administrativo o dia 15 de marzo de 2016. O que se publica ós efectos previstos no Real decreto lexislativo 3/2011, do 14 de novembro, do texto refundido da Lei de contratos do sector público. Fisterra, 16 de marzo de 2016. O alcalde José Marcote Suárez
01/04/2016 | Administración LocalMunicipal
O Pino
Aprobación do padrón SAF febreiro 2016

ANUNCIO Pola Xunta de Goberno Local, en sesión que tivo lugar o día 28 de marzo de 2016, prestouse aprobación ao padrón do prezo público pola prestación do servizo de axuda no fogar correspondente ao mes de febreiro de 2016, e exponse ao público polo prazo de quince días, contados a partir do seguinte da súa publicación ao obxecto de que poida ser examinado e presentar contra o mesmo as reclamacións que se estimen pertinentes. Así mesmo faise saber que dita publicación servirá de notificación colectiva a todos os contribuíntes nel comprendidos ao amparo da Lei xeral tributaria. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O Pino, a 29 de marzo de 2016. O alcalde-presidente Asdo.: Manuel Taboada Vigo